Virallinen lehti nro C 198 , 08/07/1996 s. 0112



A4-0203/96 Ehdotus neuvoston asetukseksi vuonna 1996 suoritettavista lisämaksuista naudanliha-alan yhteisestä markkinajärjestelystä annetun neuvoston asetuksen (ETY) N:o 805/68 4 b artiklan 6 kohdassa ja 4 d artiklan 7 kohdassa tarkoitettujen palkkioiden osalta sekä kyseisen asetuksen 4 i artiklan 4 kohdan muuttamisesta (KOM(96)0242 - C4-0291/96 - 96/0148(CNS)) Ehdotus hyväksyttiin seuraavin tarkistuksin: (Tarkistus 1) Uusi kappale ennen johdanto-osan ensimmäistä kappaletta >EP:n äänestyksessä hyväksytty teksti> neuvoston 29 ja 30 päivänä huhtikuuta 1996 pitämässä kokouksessa vahvistetuissa päätelmissä korostetaan tarvetta tukea kaikkia naudanlihan tuottajia, joita kriisi koskee, (Tarkistus 2) Johdanto-osan ensimmäinen kappale a (uusi) >EP:n äänestyksessä hyväksytty teksti> nautojen BSE-taudista 22 päivänä tammikuuta 19931 antamassaan päätöslauselmassa Euroopan parlamentti pyysi komissiota valvomaan tiukasti sellaisen eläinten ravinnoksi tarkoitetun rehun valmistusta, joka aiheuttaa hullun lehmän tautia, 1 EYVL C 42, 15.2.1993, s. 273 (Tarkistus 3) Johdanto-osan ensimmäinen kappale b (uusi) >EP:n äänestyksessä hyväksytty teksti> tarvittiin tiedotusvälineiden sensaationhakuista uutisointia ennen kuin parlamentti sai vastauksen kysymykseensä, (Tarkistus 4) Johdanto-osan ensimmäinen kappale c (uusi) >EP:n äänestyksessä hyväksytty teksti> yhteisen maatalouspolitiikan uudistuksen yhteydessä päätettiin suosia ja lisätä kasviproteiinien käyttöä eläinten ruokinnassa, (Tarkistus 5) Johdanto-osan toinen kappale >Alkuperäinen teksti> naudanlihamarkkinat ovat häiriytyneet vakavasti kuluttajien huolestuttua BSE:n (Bovine Spongiform Encephalopathy) vuoksi; alan tulevaisuuden varmistamiseksi on turvauduttava lisävoimavaroihin; nopean maksatuksen varmistamiseksi ja tavoitellun taloudellisen vaikutuksen saavuttamiseksi tällaiset voimavarat on yleisesti ottaen asetettava saataville maksuina, jotka lisätään kalenterivuoden 1995 osalta palkkioihin oikeutetuista eläimistä maksettaviin palkkioihin, koska tarvittavat tiedot ovat jo saatavilla; tuottajat ovat kuitenkin oikeutettuja tällaisiin lisämaksuihin vain siinä määrin kuin kalenterivuoden 1996 osalta palkkioon oikeutettujen eläinten lukumäärä ei laske kalenterivuoteen 1995 verrattuna, >EP:n äänestyksessä hyväksytty teksti> naudanlihamarkkinat ovat häiriytyneet vakavasti kuluttajien huolestuttua BSE:n (Bovine Spongiform Encephalopathy) vuoksi; alan tulevaisuuden varmistamiseksi on turvauduttava lisävoimavaroihin; nopean maksatuksen varmistamiseksi ja tavoitellun taloudellisen vaikutuksen saavuttamiseksi tällaiset voimavarat voidaan asettaa saataville maksuina, jotka lisätään kalenterivuoden 1995 osalta palkkioihin oikeutetuista eläimistä maksettaviin palkkioihin, koska tarvittavat tiedot ovat jo saatavilla; tuottajat ovat kuitenkin oikeutettuja tällaisiin lisämaksuihin vain siinä määrin kuin kalenterivuoden 1996 osalta palkkioon oikeutettujen eläinten lukumäärä ei laske kalenterivuoteen 1995 verrattuna, (Tarkistus 6) Johdanto-osan neljäs kappale >Alkuperäinen teksti> palkkiota saaville tuottajille maksettavat lisämaksut eivät ehkä täysin ratkaise tiettyjen tuottajien ongelmia riippuen jäsenvaltion erityisestä tuotantorakenteesta; jäsenvaltioille on annettava mahdollisuus suorittaa maksuja tällaisille tuottajille; tätä tarkoitusta varten jäsenvaltion saatavilla olevan rahasumman on heijastettava jäsenvaltion nautakarjan kokoa, lukuun ottamatta lypsylehmiä, ja >EP:n äänestyksessä hyväksytty teksti> palkkiota saaville tuottajille maksettavat lisämaksut eivät ehkä täysin ratkaise kaikkien asianomaisten tuottajien ongelmia riippuen jäsenvaltion erityisestä tuotantorakenteesta; jäsenvaltioille on annettava mahdollisuus suorittaa asianmukaisia maksuja kaikille näille tuottajille; tätä tarkoitusta varten jäsenvaltion saatavilla olevan rahasumman on heijastettava jäsenvaltion nautakarjan kokoa, lukuun ottamatta lypsylehmiä, ja (Tarkistus 7) 1 artiklan 1 kohta >Alkuperäinen teksti> 1. Tuottaja, jonka oikeus asetuksen (ETY) N:o 805/68 4 b artiklan mukaiseen naudanlihan erityispalkkioon kalenterivuonna 1995 pidettyjen eläinten suhteen on vahvistettu, on oikeutettu 21 ecun lisämaksuun jokaisen saamansa palkkion osalta, jollei 3 kohdan säännöksistä muuta johdu. Lisämaksu suoritetaan mahdollisuuksien mukaan yhdessä 4 b artiklan 6 kohdassa tarkoitetun palkkion kanssa. >EP:n äänestyksessä hyväksytty teksti> 1. Tuottaja, jonka oikeus asetuksen (ETY) N:o 805/68 4 b artiklan mukaiseen naudanlihan erityispalkkioon kalenterivuonna 1995 pidettyjen eläinten suhteen on vahvistettu, on oikeutettu 10 ecun lisämaksuun jokaisen saamansa palkkion osalta, jollei 3 kohdan säännöksistä muuta johdu. Lisämaksu suoritetaan mahdollisuuksien mukaan yhdessä 4 b artiklan 6 kohdassa tarkoitetun palkkion kanssa. (Tarkistus 8) 1 artiklan 2 kohta >Alkuperäinen teksti> 2. Tuottaja, jonka oikeus asetuksen (ETY) N:o 805/68 4 d artiklan mukaiseen emolehmäpalkkioon kalenterivuonna 1995 pidettyjen eläinten suhteen on vahvistettu, on oikeutettu 25 ecun lisämaksuun jokaisen saamansa palkkion osalta, jollei 3 kohdan säännöksistä muuta johdu. Lisämaksu suoritetaan mahdollisuuksien mukaan yhdessä 4 d artiklan 7 kohdassa tarkoitetun palkkion kanssa. >EP:n äänestyksessä hyväksytty teksti> 2. Tuottaja, jonka oikeus asetuksen (ETY) N:o 805/68 4 d artiklan mukaiseen emolehmäpalkkioon kalenterivuonna 1995 pidettyjen eläinten suhteen on vahvistettu, on oikeutettu 10 ecun lisämaksuun jokaisen saamansa palkkion osalta, jollei 3 kohdan säännöksistä muuta johdu. Lisämaksu suoritetaan mahdollisuuksien mukaan yhdessä 4 d artiklan 7 kohdassa tarkoitetun palkkion kanssa. (Tarkistus 14) 4 artiklan b kohta >Alkuperäinen teksti> b) maksaa kansallista tukea tällaisille tuottajille a alakohdan mukaisten maksujen lisäksi siinä määrin kuin tällainen kansallinen tuki ei ylitä arvioitua kärsittyä tulojen menetystä. >EP:n äänestyksessä hyväksytty teksti> b) maksaa kansallista tukea tällaisille tuottajille a alakohdan mukaisten maksujen lisäksi siinä määrin kuin tällainen kansallinen tuki on välttämätöntä todennettujen tulojen menetysten korvaamiseksi; tuki ei missään tapauksessa saa ylittää tätä menetystä. Tuen kasvattamiseksi sovelletaan perustamissopimuksessa määrättyä menettelyä. (Tarkistus 9) 4 artikla a (uusi) >EP:n äänestyksessä hyväksytty teksti> 4 artikla a 4 artiklan a alakohdassa säädettyjen toimenpiteiden arvo on 424 miljoonaa ecua, ja määrä jaetaan jäsenvaltioiden kesken siten, että tukea saadaan 10 ecua kutakin sellaista urospuolista nautaa kohden, josta ei ole maksettu palkkiota. Jäljellejäävät varat jaetaan urospuolisen nautakarjan määrän perusteella. (Liitteessä mainittuja summia muutetaan vastaavasti.) (Tarkistus 10) 8 artikla >Alkuperäinen teksti> Jäsenvaltioiden on toteutettava kaikki tarvittavat toimenpiteet tämän asetuksen säännösten noudattamisen varmistamiseksi. >EP:n äänestyksessä hyväksytty teksti> Komissio tekee kaikkensa, jotta Euroopan unionissa käytettäisiin eläintenruokinnassa enemmän ja yksinomaan kasviproteiineja. Jäsenvaltioiden on toteutettava kaikki tarvittavat toimenpiteet tämän asetuksen säännösten noudattamisen varmistamiseksi. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi vuonna 1996 suoritettavista lisämaksuista naudanliha-alan yhteisestä markkinajärjestelystä annetun neuvoston asetuksen (ETY) N:o 805/68 4 b artiklan 6 kohdassa ja 4 d artiklan 7 kohdassa tarkoitettujen palkkioiden osalta sekä kyseisen asetuksen 4 i artiklan 4 kohdan muuttamisesta (KOM(96)0242 - C4-0291/96 - 96/0148(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(96)0242 - 96/0148(CNS), - neuvoston kuultua sitä EY:n perustamissopimuksen 42 ja 43 artiklan mukaisesti (C4-0291/96), - ottaa huomioon työjärjestyksensä 58 artiklan, - ottaa huomioon maataloutta sekä maaseudun kehittämistä käsittelevän valiokunnan mietinnön ja budjettivaliokunnan lausunnon (A4-0203/96), 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.